Kazuárovité

Kazuárovité (lat. Casuariidae) sú jediná čeľaď radu kazuárotvaré/kazuárovce/kazuáre (lat. Casuariiformes). Kazuár je aj názov jedného rodu z tejto čeľade.

Sú to veľké nelietavé vtáky, ktoré sú rozšírené v Austrálii a na Novej Guinei. Majú dlhý krk, dlhé nohy a krátke krídla, ktoré sú ukryté pod voľným, srsť pripomínajúcim perím. Okrem toho, že rýchlo behajú, vedia aj plávať. Kazuáre aj emu majú na každej nohe po tri prsty. Prostredný prst kazuárovcov je vyzbrojený ostrým, až desaťcentimetrovým pazúrom, ktorým vták môže uštedriť aj smrteľné zranenie. Kazuárovce majú na hlave prilbu a na krku kožný lalok, ktorého farba sa mení podľa nálady. Samec emu počas inkubácie vajec neprijíma potravu a ani nepije. Potom sa 8 mesiacov stará o vyliahnuté mláďatá.

 Systematika 
Existujú 4 recentné druhy kazuárov (3 druhy z rodu kazuár a 1 druh z rodu emu).

čeľaď kazuárovité (Casuariidae):
 rod emu (Domaius) - niekedy, skôr v starších textoch, uvádzaný ako samostatná čeľaď emuovité (Dromaiidae)
 emu hnedý (Dromaius novaehollandiae)
 †Dromaius ocypus (Casuarius ocypus)
 †emu tmavý (Dromaius ater, Dromaius minor)
 †emu malý (Dromaius baudinianus)
 rod kazuár (Casuarius)
 †Casuarius sp. Rich & van Tets, 1983
 kazuár veľkoprilbý/kazuár veľkoprilbový/kazuár prilbový (Casuarius casuarius)
 kazuár muruk (Casuarius bennetti)
 kazuár džungľový (Casuarius unappendiculatus)

 Iné projekty